CELEX: 32005R1158
Language: mt
Date: 2005-07-06
Title: Ir-Regolament (KE) Nru 1158/2005 tal-Parlament Ewropew u tal-Kunsill tas-6 ta' Lulju 2005 li jemenda r-Regolament tal-Kunsill (KE) Nru 1165/98 li jikkonċerna l-istatistika għal żmien qasir

22.7.2005   
               
               
                  MT
               
               
                  Il-Ġurnal Uffiċjali ta’ l-Unjoni Ewropea
               
               
                  1
               
            IR-REGOLAMENT (KE) Nru 1158/2005 TAL-PARLAMENT EWROPEW U TAL-KUNSILL
      tas-6 ta' Lulju 2005
      li jemenda r-Regolament tal-Kunsill (KE) Nru 1165/98 li jikkonċerna l-istatistika għal żmien qasir
      IL-PARLAMENT EWROPEW U L-KUNSILL TA' L-UNJONI EWROPEA,
      Wara li kkunsidraw it-Trattat li jistabbilixxi l-Komunità Ewropea, u b'mod partikolari l-Artikolu 285(1) tiegħu,
      Wara li kkunsidraw il-proposta mill-Kummissjoni,
      Wara li kkunsidraw l-opinjoni tal-Bank Ċentrali Ewropew (1),
      Waqt li jaġixxu skond il-proċedura stabbilita fl-Artikolu 251 tat-Trattat (2),
      Billi:
      
                  (1)
               
               
                  Ir-Regolament (KE) Nru 1165/98 (3) stabbilixxa qafas bażiku komuni għall-ġbir, il-kumpilazzjoni, it-trasmissjoni u l-valutazzjoni ta' statistika Komunitarja dwar in-negozju għall-finijiet ta' l-analiżi taċ-ċiklu ekonomiku.
               
            
                  (2)
               
               
                  L-implimentazzjoni tar-Regolament (KE) Nru 1165/98 imwettqa permezz tar-Regolamenti tal-Kummissjoni (KE) Nru 586/2001 (4), (KE) Nru 588/2001 (5), u (KE) Nru 606/2001 (6), rispettivament dwar id-definizzjoni ta' Gruppi Industrijali Ewlenija, id-definizzjoni ta' varjabbli u l-għoti ta' derogi lill-Istati Membri, ħolqot korp ta' esperjenza prattika li tippermetti li miżuri għal titjib ulterjuri fl-istatistika għal żmien qasir jiġu identifikati.
               
            
                  (3)
               
               
                  Fil-Pjan ta' Azzjoni tiegħu dwar ir-Rekwiżiti ta' Statistika ta' l-EMU u f'rapporti sussegwenti dwar progress dwar l-implimentazzjoni ta' dak il-Pjan, il-Kunsill ta' l-Ecofin identifika aspetti fundamentali oħra għat-titjib ta' l-istatistika koperta mir-Regolament (KE) Nru 1165/98.
               
            
                  (4)
               
               
                  Għall-politika monetarja tiegħu, il-Bank Ċentrali Ewropew (BĊE) jeħtieġ li l-istatistika għal żmien qasir tiġi żviluppata iżjed kif inhu ddikjarat fid-dokument tiegħu Rekwiżiti ta' Statistika tal-BĊE fil-qasam ta' l-Istatistika Ekonomika Ġenerali, u b'mod partikolari, jeħtieġ aggregati f'waqthom, affidabbli u ta' sinifikat għaż-żona ta' l-euro.
               
            
                  (5)
               
               
                  Il-Kumitat tal-Programm Statistiku, stabbilit bid-Deċiżjoni tal-Kunsill 89/382/KEE EURATOM (7), identifika Indikaturi Ekonomiċi Ewropej Prinċipali (PEEI) li jmorru lil hinn mill-kamp ta' applikazzjoni tar-Regolament (KE) Nru 1165/98.
               
            
                  (6)
               
               
                  Huwa għalhekk meħtieġ li jiġi emendat ir-Regolament (KE) Nru 1165/98 f'oqsma ta' importanza partikolari għall-politika monetarja u għall-istudju taċ-ċiklu tan-negozju.
               
            
                  (7)
               
               
                  Il-miżuri previsti f'dan ir-Regolament huma konformi ma' l-opinjoni tal-Kumitat tal-Programm Statistiku.
               
            
                  (8)
               
               
                  L-implimentazzjoni ta' l-istrateġija ta' Lisbona għat-tkabbir u l-impieg tinkludi t-tnaqqis ta' piżijiet mhux meħtieġa fuq in-negozji u d-disseminazzjoni ta' teknoloġiji ġodda,
               
            ADOTTAW DAN IR-REGOLAMENT:
      L-Artikolu 1
      Ir-Regolament (KE) Nru 1165/98 huwa b'dan emendat kif ġej:
      
                  (1)
               
               
                  L-Artikolu 4(2) għandu jinbidel kif ġej:
                  
                              (a)
                           
                           
                              Il-punt li ġej għandu jiżdied mas-subparagrafu waħdieni:
                              
                                          “d)
                                       
                                       
                                          parteċipazzjoni fi skemi Ewropej ta' ġbir ta' kampjuni kkordinati mill-Eurostat sabiex jiġu prodotti estimi Ewropej.
                                          Id-dettalji ta' l-iskemi msemmija fl-ewwel subparagrafu għandhom ikunu kif speċifikat fl-Annessi. L-approvazzjoni u l-implimentazzjoni tagħhom għandhom ikunu rregolati mill-proċedura stipulata fl-Artikolu 18.
                                          Skemi Ewropej ta' ġbir ta' kampjuni għandhom jiġu stabbiliti meta skemi nazzjonali ta' ġbir ta' kampjuni ma jilħqux ir-rekwiżiti Ewropej. Barra min hekk, l-Istati Membri jistgħu jagħżlu li jieħdu sehem fi skemi Ewropej ta' ġbir ta' kampjuni meta dawn l-iskemi joħolqu possibbiltajiet għal tnaqqis sostanzjali fl-ispejjeż tas-sistema statistika jew tal-piż li jrid iġorr in-negozju biex jilħaq ir-rekwiżiti Ewropej. Il-parteċipazzjoni fi skema Ewropea ta' ġbir ta' kampjuni għandha tissodisfa l-kondizzjonijiet ta' Stat Membru għall-forniment tal-varjabbli kkonċernat skond l-għan ta' skema bħal din. Skemi Ewropej ta' kampjuni jistgħu jindirizzaw il-kondizzjonijiet, il-livell ta' dettall u l-iskadenzi għat-trasmissjoni ta' data.”
                                       
                                    
                        
                              (b)
                           
                           
                              Is-subparagrafu li ġej għandu jiżdied:
                              “Stħarriġiet obligatorji għandhom ikunu wżati biex tinkiseb informazzjoni li mhix diġà disponibbli (fit-termini ta' żmien meħtieġa) f'għejun oħra, bħal reġistri. L-istħarriġiet għandhom jitwettqu bl-użu ta' kwestjonarji elettroniċi u kwestjonarji li jkunu fuq il-web fejn dan ikun applikabbli.”;
                           
                        
            
                  (2)
               
               
                  L-Artikolu 10 għandu jinbidel b'dan li ġej:
                  
                              (a)
                           
                           
                              il-paragrafu 3 għandu jinbidel b'dan li ġej:
                              
                                          “3.
                                       
                                       
                                          Il-kwalità tal-varjabbli għandha tiġi eżaminata regolarment billi jitqabblu ma' informazzjoni statistika oħra, u tali tqabbil għandu jsir minn kull Stat Membru u l-Kummissjoni (Eurostat). Barra minn hekk għandhom jiġu verifikati għal konsistenza interna.”
                                       
                                    
                        
                              (b)
                           
                           
                              il-paragrafu 4 għandu jinbidel b'dan li ġej:
                              
                                          “4.
                                       
                                       
                                          Il-valutazzjoni tal-kwalità għandha titwettaq billi jitqabblu l-benefiċċji tad-disponibbiltà tad-data ma' l-ispejjeż tal-ġbir u l-piż fuq in-negozji, speċjalment fuq l-intrapriżi żgħar. Għall-finijiet ta' din il-valutazzjoni, l-Istati Membri għandhom jittrasmettu lill-Kummissjoni, fuq talba tagħha, l-informazzjoni neċessarja skond metodoloġija komuni Ewropea żviluppata mill-Kummissjoni f'koperazzjoni mill-qrib ma' l-Istati Membri.”;
                                       
                                    
                        
            
                  3.
               
               
                  L-Artikolu 12(1) għandu jinbidel b'dan li ġej:
                  
                              “1.
                           
                           
                              Il-Kummissjoni, wara konsultazzjoni mal-Kumitat tal-Programm Statistiku, għandha tippubblika sa 11 ta' Frar 2006 manwal metodoloġiku ta' parir li jispjega r-regoli stipulati fl-Annessi u li jkun fih ukoll gwida dwar l-istatistika għal żmien qasir.”;
                           
                        
            
                  4.
               
               
                  L-Artikolu 14(2) għandu jinbidel b'dan li ġej:
                  
                              “2.
                           
                           
                              Il-Kummisjoni għandha, sa 11 ta' Awissu 2008 u kull tliet snin wara, tippreżenta rapport lill-Parlament Ewropew u lill-Kunsill dwar l-istatistika kkumpilata skond dan ir-Regolament u b'mod partikolari dwar ir-rilevanza u l-kwalità tagħha u r-reviżjoni ta' indikaturi. Ir-rapport għandu jindirizza speċifikament ukoll l-ispiża tas-sistema statistika u l-piż fuq in-negozju minħabba dan ir-Regolament b'relazzjoni mal-benefiċċji tiegħu. Għandha tirrapporta dwar l-aħjar prattiċi biex jitnaqqas il-piż fuq in-negozju u għandha tindika modi biex jitnaqqsu l-piż u l-ispejjeż.”;
                           
                        
            
                  5)
               
               
                  Il-punt li ġej għandu jiżdied ma' l-Artikolu 17:
                  
                              “(j)
                           
                           
                              l-istabbiliment ta' skemi Ewropej ta' ġbir ta' kampjuni (L-Artikolu 4).”;
                           
                        
            
                  6)
               
               
                  L-Annessi A sa D għandhom ikunu emendati kif jidher fl-Anness.
               
            L-Artikolu 2
      Dan ir-Regolament għandu jidħol fis-seħħ fl-għoxrin jum wara dak li fih ikun ġie ppubblikat fil-Ġurnal Uffiċjali ta' l-Unjoni Ewropea.
      
         Dan ir-Regolament għandu jorbot fl-intier tiegħu u japplika direttament fl-Istati Membri kollha.
         Magħmul fi Strasburgu, nhar is-6 ta' Lulju 2005.
         
            
               Għall-Parlament Ewropew
            
            
               Il-President
            
            J. BORRELL FONTELLES
         
         
            
               Għall-Kunsill
            
            
               Il-President
            
            J. STRAW
         
      
      
         (1)  ĠU C 158, tal-15.6.2004, p. 3.
      
         (2)  Opinjoni tal-Parlament Ewropew tat-22 ta' Frar 2005 (għadha mhix ippubblikata fil-Ġurnal Uffiċjali). Deċiżjoni tal-Kunsill tas-6 ta' Ġunju 2005.
      
         (3)  ĠU L 162, tal-5.6.1998, p. 1. Regolament kif emendat bir-Regolament (KE) Nru 1882/2003 tal-Parlament Ewropew u tal-Kunsill (ĠU L 284, tal-31.10.2003, p. 1).
      
         (4)  ĠU L 86, tas-27.3.2001, p. 11.
      
         (5)  ĠU L 86, tas-27.3.2001, p. 18.
      
         (6)  ĠU L 92, tat-2.4.2001, p. 1.
      
         (7)  ĠU L 181, tat-28.6.1989, p. 47.
      
         L-ANNESS
         PARTI (A)
         L-Anness a għar-regolament (KE) nru 1165/98 huwa b'dan emendat kif ġej:
         Kamp ta' applikazzjoni
         It-test taħt l-intestatura (a) (“Kamp ta' applikazzjoni”) jinbidel b'li ġej:
         
            “Dan l-Anness japplika għall-attivitajiet kollha elenkati fis-Sezzjonijiet Ċ sa E tan-NACE, jew skond kif ikun il-każ, għall-prodotti kollha elenkati fis-Sezzjonijiet Ċ sa E tas-CPA.”
         
         Lista ta' varjabbli
         It-test taħt l-intestatura (ċ) (“Lista ta' varjabbli”) jinbidel b'li ġej:
         
                     1)
                  
                  
                     Il-varjabbli li ġej hu miżjud mal-paragrafu 1:
                     
                                 “Varjabbli
                              
                              
                                 Isem
                              
                           
                                 340
                              
                              
                                 Prezzijiet ta' importazzjoni”
                              
                           
               
                     2)
                  
                  
                     Il-paragrafu (2) jinbidel b'li ġej:
                     
                                 “2.
                              
                              
                                 L-informazzjoni dwar prezzijiet ta' produzzjoni għal swieq mhux domestiċi (Nru 312) u għal prezzijiet ta' importazzjoni (Nru 340) tista' tiġi kkumpilata bl-użu ta' valuri unitarji għal prodotti li joriġinaw minn kummerċ esteru jew għejun oħra sakemm ma jkun hemm l-ebda deterjorazzjoni sinifikattiva fil-kwalità meta kkumparat ma' informazzjoni speċifika dwar prezzijiet. Il-Kummissjoni għandha tiddetermina, skond il-proċedura stipulata fl-Artikolu 18, il-kondizzjonijiet biex tiġi żgurata l-kwalità neċessarja tad-data.”
                              
                           
               
                     3)
                  
                  
                     Il-paragrafu (9) jinbidel b'li ġej:
                     
                                 “9.
                              
                              
                                 L-informazzjoni dwar il-prezzijiet ta' produzzjoni u l-prezzijiet ta' importazzjoni (Nri 310, 311, 312 u 340) mhix meħtieġa għall-gruppi li ġejjin tan-NACE u tas-CPA: 12.0, 22.1, 23.3, 29.6, 35.1, 35.3, 37.1, 37.2. Il-lista tal-gruppi tista' tiġi riveduta sa 11 ta' Awissu 2008 skond il-proċedura stipulata fl-Artikolu 18.”
                              
                           
               
                     4)
                  
                  
                     Il-paragrafu 10 li ġej hu miżjud:
                     
                                 “10.
                              
                              
                                 Il-varjabbli dwar il-prezzijiet ta' importazzjoni (Nru 340) hu kkalkulat abbażi ta' prodotti CPA. L-unitajiet ta' attività ekonomika ta' importazzjoni jistgħu jiġu klassifikati barra mill-attivitajiet tas-Sezzjonijiet Ċ sa E tan-NACE.”
                              
                           
               Forma
         It-test taħt l-intestatura (d) (“Forma”) jinbidel b'li ġej:
         
            
                        “1.
                     
                     
                        Il-varjabbli kollha għandhom jiġu trasmessi f'forma mhux aġġustata, jekk disponibbli.
                     
                  
                        2.
                     
                     
                        Barra minn hekk, il-varjabbli ta' produzzjoni (Nru 110) u l-varjabbli tas-sigħat maħduma (Nru 220) għandhom jiġu trasmessi f'forma aġġustata ta' ġranet ta' xogħol. Kull fejn varjabbli oħra juru effetti ta' ġranet ta' xogħol, l-Istati Membri jistgħu wkoll jittrasmettu dawk il-varjabbli f'forma aġġustata ta' ġranet ta' xogħol. Il-lista ta' varjabbli li għandha tiġi trasmessa f'forma aġġustata ta' ġranet ta' xogħol tista' tiġi emendata skond il-proċedura stipulata fl-Artikolu 18.
                     
                  
                        3.
                     
                     
                        Barra minn hekk, l-Istati Membri jistgħu jittrasmettu l-varjabbli b'aġġustamenti staġunali u jistgħu wkoll jittrasmettu l-varjabbli fil-forma ta' ċikli ta' tendenzi. Huwa biss jekk id-data mhijiex trasmessa f'dawn il-forom, li l-Kummissjoni (Eurostat) tista' tipproduċi u tippubblika sensieli b'aġġustamenti staġunali u ċikli ta' tendenzi għal dawn il-varjabbli.
                     
                  
                        4.
                     
                     
                        Il-Varjabbli Nri 110, 310, 311, 312 u 340 għandhom jiġu trasmessi bħala indiċi. Il-varjabbli l-oħra kollha għandhom jiġu trasmessi bħala indiċi jew bħala ċifri assoluti.”.
                     
                  
         Perijodu ta' referenza
         Il-varjabbli li ġej hu miżjud taħt l-intestatura (e) (“Perijodu ta' referenza”):
         
            
                        “Varjabbli
                     
                     
                        Perijodu ta' referenza
                     
                  
                        340
                     
                     
                        xahar”
                     
                  
         Livell ta' dettall
         It-test taħt l-intestatura (f) (“Livell ta' dettall”), jinbidel kif ġej:
         
                     1)
                  
                  
                     Il-paragrafi 1 u 2 jinbidlu b'li ġej:
                     
                                 “1.
                              
                              
                                 Il-varjabbli kollha, ħlief il-varjabbli tal-prezz ta' importazzjoni (Nru 340), għandhom jiġu trasmessi fil-livell ta' Sezzjoni (ittra waħda), Sotto-sezzjoni (żewġ ittri) u Diviżjoni (żewġ ċifri) tan-NACE. Il-varjabbli 340 għandu jiġi rrapportat fil-livell ta' Sezzjoni (ittra waħda), Sotto-sezzjoni (żewġ ittri) u Diviżjoni (żewġ ċifri) tas-CPA.
                              
                           
                                 2.
                              
                              
                                 Barra minn hekk, għas-Sezzjoni D tan-NACE, l-indiċi tal-produzzjoni (Nru 110) u l-indiċi tal-prezzijiet ta' produzzjoni (Nri 310, 311, 312) għandhom jiġu trasmessi fil-livelli ta' 3 ċifri u 4 ċifri tan-NACE. L-indiċijiet trasmessi għall-produzzjoni u għall-prezzijiet ta' produzzjoni fil-livelli ta' 3 ċifri u 4 ċifri għandhom jirrappreżentaw mill-inqas 90 % tal-valur miżjud totali għal kull Stat Membru tas-Sezzjoni D tan-NACE f'sena bażi partikolari. Il-varjabbli m'għandhomx għalfejn jiġu trasmessi f'dawn il-livelli dettaljati minn dawk l-Istati Membri li l-valur miżjud totali tagħhom tas-Sezzjoni D tan-NACE f'sena ta' bażi partikolari jirrappreżenta inqas minn 4 % tat-total tal-Komunità Ewropea.”;
                              
                           
               
                     2)
                  
                  
                     Il-paragrafu 4 jinbidel b' li ġej:
                     
                                 “4.
                              
                              
                                 Barra minn hekk, il-varjabbli kollha ħlief il-varjabbli tal-valur tal-bejgħ u l-ordnijiet ġodda (Nri 120, 121, 122, 130, 131, 132) għandhom jiġu trasmessi għat-total ta' l-industrija definita bħala s-Sezzjonijiet Ċ sa E tan-NACE u għall-gruppi industrijali ewlenin (MIGs) kif definiti fir-Regolament tal-Kummissjoni (KE) Nru 586/2001 (*).
                              
                           
                        (*)  ĠU L 86, tas-27.3.2001, p. 11.”;"
						
                  
               
                     3)
                  
                  
                     Il-paragrafi li ġejjin huma miżjuda:
                     
                                 “5.
                              
                              
                                 Il-varjabbli tal-valur tal-bejgħ (Nri 120, 121, 122) għandhom jiġu trasmessi għat-total ta' l-industrija definita bħala s-Sezzjonijiet Ċ sa D tan-NACE u għall-gruppi industrijali ewlenin bl-eċċezzjoni tal-MIGs definiti għal attivitajiet relatati ma' l-enerġija.
                              
                           
                                 6.
                              
                              
                                 Il-varjabbli ta' l-ordnijiet ġodda (Nri 130, 131, 132) għandhom jiġu trasmessi għat-total tal-manifattura, is-Sezzjoni D tan-NACE u għal sett ridott ta' MIGs ewlenin li jkopri l-lista tad-Diviżjonijiet tan-NACE definiti fil-paragrafu 8 taħt l-intestatura (ċ) (‘Lista ta' varjabbli’) ta' dan l-Anness.
                              
                           
                                 7.
                              
                              
                                 Il-varjabbli tal-prezz ta' importazzjoni (Nru 340) għandu jiġi trasmess għat-total tal-prodotti industrijali, is-Sezzjonijiet Ċ sa E tas-CPA u għall-MIGs definiti skond ir-Regolament (KE) Nru 586/2001 minn gruppi ta' prodotti tas-CPA. Dan il-varjabbli m'għandux għalfejn jiġi trasmess minn dawk l-Istati Membri li ma adottawx l-euro bħala l-munita tagħhom.
                              
                           
                                 8.
                              
                              
                                 Għall-varjabbli tal-prezz ta' importazzjoni (Nru 340), il-Kummissjoni tista' tiddetermina skond il-proċedura stipulata fl-Artikolu 18, it-termini għall-applikazzjoni ta' skema Ewropea ta' kampjuni kif definita fil-punt (d) ta' l-ewwel subparagrafu ta' l-Artikolu 4(2).
                              
                           
                                 9.
                              
                              
                                 Il-varjabbli dwar is-swieq mhux domestiċi (Nri 122, 132 u 312) għandhom jiġu trasmessi skond id-distinzjoni bejn iż-żona ta' l-euro u ż-żona mhux ta' l-euro. Id-distinzjoni għandha tiġi applikata għat-total ta' l-industrija definita bħala s-Sezzjonijiet Ċ sa E tan-NACE, il-MIGs, il-livell ta' Sezzjoni (ittra waħda), Sotto-sezzjoni (żewġ ittri) u Diviżjoni (żewġ ċifri) tan-NACE. L-informazzjoni dwar in-NACE mhix meħtieġa għall-varjabbli 122. Barra minn hekk, il-varjabbli tal-prezz ta' importazzjoni (Nru 340) għandu jiġi trasmess skond id-distinzjoni bejn iż-żona ta' l-euro u ż-żona mhux ta' l-euro. Id-distinzjoni għandha tiġi applikata għat-total ta' l-industrija definita bħala s-Sezzjonijiet Ċ sa E tas-CPA, il-MIGs, il-livell ta' Sezzjoni (ittra waħda), Sotto-sezzjoni (żewġ ittri) u Diviżjoni (żewġ ċifri) tas-CPA. Għad-distinzjoni bejn iż-żona ta' l-euro u ż-żona mhux ta' l-euro, il-Kummissjoni tista' tiddetermina skond il-proċedura stipulata fl-Artikolu 18, it-termini għall-applikazzjoni ta' skema Ewropea ta' ġbir ta' kampjuni kif definiti fil-punt (d) ta' l-ewwel subparagrafu ta' l-Artikolu 4(2). L-iskema Ewropea ta' kampjuni tista' tillimita l-kamp ta' applikazzjoni tal-varjabbli tal-prezz ta' importazzjoni għall-importazzjoni ta' prodotti minn pajjiżi li mhumiex fiż-żona ta' l-euro. Id-distinzjoni bejn iż-żona ta' l-euro u ż-żona mhux ta' l-euro għall-varjabbli 122, 132, 312 u 340 m'għandhiex għalfejn tiġi trasmessa minn dawk l-Istati Membri li ma adottawx l-euro bħala l-munita tagħhom.
                              
                           
                                 10.
                              
                              
                                 Dawk l-Istati Membri li l-valur miżjud tagħhom fis-Sezzjonijiet Ċ, D u E tan-NACE f'sena bażi partikolari jirrappreżenta inqas minn 1 % tat-total tal-Komunità Ewropea jridu jittrasmettu biss data għat-total ta' l-industrija, il-MIGs, u l-livell ta' Sezzjoni tan-NACE, jew il-livell ta' Sezzjoni tas-CPA.”.
                              
                           
               Termini perentorji għat-trasmissjoni ta' data
         It-test taħt l-intestatura (g) (“Skadenzi għat-trasmissjoni ta' data”) hu emendat b'li ġej:
         
                     (1)
                  
                  
                     Fil-paragrafu 1, xi varjabbli huma emendati, jew miżjuda, kif ġej:
                     
                                 “Varjabbli
                              
                              
                                 Skadenzi
                              
                           
                                 110
                              
                              
                                 xahar u 10 ijiem kalendarji
                              
                           
                                 (…)
                              
                              
                                 (…)
                              
                           
                                 210
                              
                              
                                 xahrejn
                              
                           
                                 (…)
                              
                              
                                 (…)
                              
                           
                                 340
                              
                              
                                 xahar u 15-il jum kalendarju ;”
                              
                           
               
                     2)
                  
                  
                     Il-Paragrafu 2 jinbidel b' li ġej:
                     
                                 “2.
                              
                              
                                 L-iskadenzi jistgħu jkunu sa 15-il jum kalendarju itwal għal data dwar il-livelli tal-Grupp u l-Klassi tan-NACE jew il-livelli tal-Grupp u l-Klassi tas-CPA.
                                 Għal dawk l-Istati Membri li l-valur miżjud tagħhom fis-Sezzjonijiet Ċ, D u E tan-NACE f'sena bażi partikolari jirrappreżenta inqas minn 3 % tat-total tal-Komunità Ewropea, l-iskadenza tista' tkun sa 15-il jum kalendarju itwal għal data dwar it-total ta' l-industrija, il-MIGs, il-livell tas-Sezzjoni u d-Diviżjoni tan-NACE, jew il-livell tas-Sezzjoni u d-Diviżjoni tas-CPA.”.
                              
                           
               Studji pilota
         Taħt l-intestatura (h) (“Studji Pilota”), il-punti 2 u 3 huma mħassra.
         L-ewwel perijodu ta' referenza
         Taħt l-intestatura (i) (“L-ewwel perijodu ta' referenza”), il-paragrafi li ġejjin huma miżjuda:
         
            “L-ewwel perijodu ta' referenza għat-trasmissjoni tad-distinzjoni tal-varjabbli dwar is-swieq mhux domestiċi bejn iż-żona euro u ż-żona mhux ta' l-euro m'għandux ikun iżjed tard minn Jannar 2005.
            L-ewwel perijodu ta' referenza għall-varjabbli 340 m'għandux ikun iżjed tard minn Jannar 2006 bil-kondizzjoni li tkun applikata sena bażi mhux iżjed tard mill-2005.”.
         
         Perijodu ta' transizzjoni
         Taħt l-intestatura (j) (“Perijodu ta' transizzjoni”), il-paragrafi li ġejjin huma miżjuda:
         
                     “3.
                  
                  
                     Jista' jingħata perijodu ta' transizzjoni li jintemm fi 11 ta' Awissu 2007 għall-varjabbli 340 u għad-distinzjoni bejn iż-żona ta' l-euro u ż-żona mhux ta' l-euro għall-varjabbli 122, 132, 312 u 340 skond il-proċedura stipulata fl-Artikolu 18.
                  
               
                     4.
                  
                  
                     Jista' jingħata perijodu ta' transizzjoni li jintemm fi 11 ta' Awissu 2007 għat-tibdil ta' l-iskadenzi għat-trasmissjoni ta' data għall-varjabbli 110 skond il-proċedura stipulata fl-Artikolu 18.
                  
               
                     5.
                  
                  
                     Jista' jingħata perijodu ta' transizzjoni li jintemm fi 11 ta' Awissu 2006 għat-tibdil ta' l-iskadenzi għat-trasmissjoni ta' data għall-varjabbli 210 skond il-proċedura stipulata fl-Artikolu 18.”.
                  
               PARTI (B)
         L-anness B għar-regolament (KE) nru 1165/98 hu emendat kif ġej:
         Lista ta' varjabbli
         It-test taħt l-intestatura (ċ) (“Lista ta' varjabbli”) huwa b'dan emendat kif ġej:
         
                     1)
                  
                  
                     il-Paragrafu 5 jinbidel bit-test li ġej:
                     
                                 “5.
                              
                              
                                 Huwa biss jekk il-varjabbli ta' l-ispejjeż ta' kostruzzjoni (Nri 320, 321, 322) ma jkunux disponibbli, li dawn jistgħu jiġu approssimati mill-varjabbli tal-prezzijiet ta' produzzjoni (Nru 310). Din il-prattika għandha tiġi permessa sa 11 ta' Awissu 2010.”;
                              
                           
               
                     2)
                  
                  
                     Il-paragrafu li ġej hu miżjud:
                     
                                 “6.
                              
                              
                                 L-Istati Membri għandhom iwettqu studji istitwiti mill-Kummissjoni u stabbiliti b'konsultazzjoni ma' l-Istati Membri. L-istudji għandhom jitwettqu b'kont meħud tal-benefiċċji mill-ġbir tad-data b'relazzjoni ma' l-ispiża għall-ġbir u l-piż fuq in-negozju, sabiex:
                                 
                                             (a)
                                          
                                          
                                             tiġi stmata l-fattibbiltà ta' varjabbli trimestrali tal-prezzijiet ta' produzzjoni (Nru 310) fil-kostruzzjoni;
                                          
                                       
                                             (b)
                                          
                                          
                                             tiġi definita metodoloġija xierqa għall-ġbir ta' data u l-ikkalkular ta' l-indiċi.
                                          
                                       Il-Kummissjoni għandha sa mhux iżjed tard minn 11 ta' Awissu 2006 tipproponi definizzjoni li għandha tiġi applikata għall-varjabbli tal-prezz ta' produzzjoni.
                                 L-Istati Membri għandhom jippreżentaw rapport lill-Kummissjoni dwar ir-riżultati ta' l-istudji mhux iżjed tard minn 11 ta' Awissu 2007.
                                 Filwaqt li taġixxi skond il-proċedura stipulata fl-Artikolu 18, il-Kummissjoni għandha tiddeċiedi sa mhux iżjed tard minn 11 ta' Awissu 2008 jekk hix ser tinvoka l-Artikolu 17(b) biex tissostitwixxi l-varjabbli ta' l-ispejjeż ta' kostruzzjoni bil-varjabbli tal-prezz ta' produzzjoni b'effett mis-sena bażi 2010.”.
                              
                           
               Forma
         It-test taħt l-intestatura (d) (“Forma”) jinbidel b'li ġej:
         
                     “1.
                  
                  
                     Il-varjabbli kollha għandhom jiġu trasmessi f'forma mhux aġġustata, jekk disponibbli.
                  
               
                     2.
                  
                  
                     Barra minn hekk, il-varjabbli dwar il-produzzjoni (Nru 110, 115, 116) u l-varjabbli tas-sigħat maħduma (Nru 220) għandhom jiġu trasmessi f'forma aġġustata ta' ġranet ta' xogħol. Kull fejn varjabbli oħra juru effetti ta' ġranet ta' xogħol, l-Istati Membri jistgħu wkoll jittrasmettu dawk il-varjabbli f'forma aġġustata ta' ġranet ta' xogħol. Il-lista ta' varjabbli li għandha tiġi trasmessa f'forma aġġustata ta' ġranet ta' xogħol tista' tiġi emendata skond il-proċedura stipulata fl-Artikolu 18.
                  
               
                     3.
                  
                  
                     Barra minn hekk, l-Istati Membri jistgħu jittrasmettu l-varjabbli bl-aġġustamenti staġunali u jistgħu wkoll jittrasmettu l-varjabbli fil-forma ta' ċikli ta' tendenzi. Huwa biss jekk id-data mhix trasmessa f'dawn il-forom, li l-Kummissjoni (Eurostat) tista' tipproduċi u tippublika sensieli b'aġġustamenti staġunali u ċikli ta' tendenzi għall-varjabbli.
                  
               
                     4.
                  
                  
                     Il-varjabbli 110, 115, 116, 320, 321 u 322 għandhom jiġu trasmessi bħala indiċi. Il-varjabbli 411 u 412 għandhom jiġu trasmessi bħala valuri assoluti. Il-varjabbli l-oħra kollha għandhom jiġu trasmessi bħala indiċi jew bħala ċifri assoluti.”.
                  
               Perijodu ta' referenza
         It-test taħt l-intestatura (e) (“Perijodu ta' referenza”), jinbidel b'li ġej:
         
            “Perijodu ta' referenza ta' xahar għandu japplika għall-varjabbli 110, 115 u 116. Perijodu ta' referenza ta' mhux inqas minn tliet xhur għandu japplika għall-varjabbli l-oħra kollha f'dan l-Anness.
            Dawk l-Istati Membri li l-valur miżjud tagħhom fis-Sezzjoni F tan-NACE f'sena bażi partikolari jirrappreżenta inqas minn 1 % tat-total tal-Komunità Ewropea jistgħu jfornu biss il-varjabbli 110, 115 u 116 b'perijodu ta' referenza ta' tliet xhur.”.
         
         Livell ta' dettall
         Taħt l-intestatura (f) (“Livell ta' dettall”), il-paragrafu li ġej hu miżjud:
         
            
                        “6.
                     
                     
                        Dawk l-Istati Membri li l-valur miżjud tagħhom fis-Sezzjoni F tan-NACE f'sena bażi partikolari jirrappreżenta inqas minn 1 % tat-total tal-Komunità Ewropea jistgħu jittrasmettu biss data għat-total tal-kostruzzjoni (livell ta' Sezzjoni tan-NACE).”.
                     
                  
         Skadenzi għat-trasmissjoni ta' data
         Taħt l-intestatura (g) (“Termini perentorji għat-trasmissjoni ta' data”) il-varjabbli 110, 115, 116 u 210 jinbidlu b'li ġej:
         
            
                        “Varjabbli
                     
                     
                        Skadenzi
                     
                  
                        110
                     
                     
                        xahar u 15 il-jum kalendarju
                     
                  
                        115
                     
                     
                        xahar u 15 il-jum kalendarju
                     
                  
                        116
                     
                     
                        xahar u 15 il-jum kalendarju
                     
                  
                        (…)
                     
                     
                        (…)
                     
                  
                        210
                     
                     
                        xahrejn.”
                     
                  
         Studji pilota
         Taħt l-intestatura (h) (“Studji Pilota”), il-punti 1 u 3 huma mħassra.
         L-ewwel perijodu ta' referenza
         Taħt l-intestatura (i) (“L-ewwel perijodu ta' referenza”), it-test li ġej hu miżjud:
         
            “L-ewwel perijodu ta' referenza għat-trasmissjoni tal-varjabbli 110, 115, u 116 b'perijodu ta' referenza ta' kull xahar ma jkunx iżjed tard minn Jannar 2005.”.
         
         Perijodu ta' transizzjoni
         Taħt l-intestatura (j) (“Perijodu ta' transizzjoni”), il-paragrafi li ġejjin huma miżjuda:
         
                     “3.
                  
                  
                     Jista' jingħata perijodu ta' transizzjoni li jintemm fi 11 ta' Awissu 2007 biex jiġi emendat il-perijodu ta' referenza għall-varjabbli 110, 115, u 116 skond il-proċedura stipulata fl-Artikolu 18.
                  
               
                     4.
                  
                  
                     Jista' jingħata perijodu ta' transizzjoni li jintemm fi 11 ta' Awissu 2007 għat-tibdil ta' l-iskadenzi għat-trasmissjoni tad-data għall-varjabbli 110, 115, 116 u 210 skond il-proċedura stipulata fl-Artikolu 18.”.
                  
               PARTI (Ċ)
         L-anness Ċ għar-regolament (KE) nru 1165/98 huwa b'dan emendat kif ġej:
         Lista tal-varjabbli
         Taħt l-intestatura (ċ) (“Lista tal-varjabbli”), il-paragrafu li ġej hu miżjud:
         
                     “4.
                  
                  
                     L-Istati Membri għandhom iwettqu studji istitwiti mill-Kummissjoni u stabbiliti b'konsultazzjoni ma' l-Istati Membri. L-istudji għandhom jitwettqu b'kont meħud tal-benefiċċji mill-ġbir tad-data b'relazzjoni ma' l-ispiża għall-ġbir u l-piż fuq in-negozju, sabiex:
                     
                                 (a)
                              
                              
                                 tiġi stmata l-fattibbiltà tat-trasmissjoni ta' varjabbli trimestrali ta' sigħat maħduma (Nru 220) għan-negozju bl-imnut u għat-tiswija;
                              
                           
                                 (b)
                              
                              
                                 tiġi stmata l-fattibbiltà tat-trasmissjoni ta' varjabbli trimestrali ta' pagi u salarji grossi (Nru 230) għan-negozju bl-imnut u għat-tiswija;
                              
                           
                                 (ċ)
                              
                              
                                 tiġi definita metodoloġija xierqa għall-ġbir ta' data u l-ikkalkular ta' l-indiċi.
                              
                           L-Istati Membri għandhom jippreżentaw rapport lill-Kummissjoni dwar ir-riżultati ta' l-istudji mhux iżjed tard minn 11 ta' Awissu 2007.
                     Filwaqt li taġixxi skond il-proċedura stipulata fl-Artikolu 18, il-Kummissjoni għandha tiddeċiedi sa mhux iżjed tard minn 11 ta' Awissu 2008 jekk hix ser tinvoka l-Artikolu 17(b), sabiex jiġu nklużi l-varjabbli ta' sigħat maħduma (Nru 220) u l-varjabbli ta' pagi u salarji grossi (Nru 230) b'effett mis-sena bażi 2010.”.
                  
               Forma
         Taħt l-intestatura (d) (“Forma”), il-paragrafi 1 sa 2 jinbidlu b'li ġej:
         
                     “1.
                  
                  
                     Il-varjabbli kollha għandhom jiġu trasmessi f'forma mhux aġġustata, jekk disponibbli.
                  
               
                     2.
                  
                  
                     Il-varjabbli tal-valur tal-bejgħ (Nru 120) u l-varjabbli tal-volum tal-bejgħ (Nru 123) għandhom ukoll jiġu trasmessi f'forma aġġustata ta' ġurnata tax-xogħol. Kull fejn varjabbli oħra juru effetti ta' ġranet ta' xogħol, l-Istati Membri jistgħu wkoll jittrasmettu dawk il-varjabbli f'forma aġġustata ta' ġranet ta' xogħol. Il-lista ta' varjabbli li għandha tiġi trasmessa f'forma aġġustata għal ġranet ta' xogħol tista' tiġi emendata skond il-proċedura stipulata fl-Artikolu 18.”.
                  
               Livell ta' dettall
         It-test taħt l-intestatura (f) (“Livell ta' dettall”), huwa emendat kif ġej:
         
                     1)
                  
                  
                     Il-Paragrafu 1 jinbidel b'li ġej:
                     
                                 “1.
                              
                              
                                 Il-varjabbli tal-valur tal-bejgħ (Nru 120) u l-varjabbli tad-deflator tal-bejgħ/volum ta' bejgħ (Nri 330/123) għandhom jiġu trasmessi skond il-livelli ta' dettall definiti fil-paragrafi 2, 3 u 4. Il-varjabbli ta' persuni impjegati (Nru 210) għandu jiġi trasmess skond il-livell ta' dettall imfisser fil-paragrafu 4.”;
                              
                           
               
                     2)
                  
                  
                     Il-paragrafu li ġej hu miżjud:
                     
                                 “5.
                              
                              
                                 Dawk l-Istati Membri li l-volum tal-bejgħ fid-Diviżjoni 52 tan-NACE f'sena bażi partikolari jirrappreżenta inqas minn 1 % tat-total tal-Komunità Ewropea, għandhom jittrasmettu biss il-varjabbli tal-volum ta' bejgħ (Nru 120) u l-varjabbli tad-deflator tal-bejgħ/volum ta' bejgħ (Nri 330/123) skond il-livelli ta' dettall imfissra fil-paragrafi 3 u 4.”.
                              
                           
               Termini perentorji għat-trasmissjoni ta' data
         It-test taħt l-intestatura (g) (“Termini perentorji għat-trasmissjoni ta' data”) hu mibdul b'li ġej:
         
                     “1.
                  
                  
                     Il-varjabbli għandhom jiġu trasmessi għall-valur tal-bejgħ (Nru 120) u d-deflator tal-bejgħ/volum ta' bejgħ (Nri 330/123) fi żmien xahrejn fil-livelli ta' dettall speċifikati fil-paragrafu 2 taħt l-intestatura (f) ta' dan l-Anness. L-iskadenza tista' tkun sa 15-il jum itwal għal dawk l-Istati Membri li l-valur tal-bejgħ tagħhom fid-Diviżjoni 52 f'sena bażi partikolari jirrappreżenta inqas minn 3 % tat-total tal-Komunità Ewropea.
                  
               
                     2.
                  
                  
                     Il-varjabbli għandhom jiġu trasmessi għall-valur tal-bejgħ (Nru 120) u d-deflator tal-bejgħ/volum ta' bejgħ (Nri 330/123) fi żmien xahar għal-livell ta' dettall speċifikat fil-paragrafi 3 u 4 taħt l-intestatura (f) ta' dan l-Anness. L-Istati Membri jistgħu jagħżlu li jipparteċipaw għall-varjabbli tal-valur tal-bejgħ u d-deflator tal-bejgħ/volum ta' bejgħ Nri 120 u 330/123 b'kontribuzzjonijiet skond l-allokazzjoni ta' skema Ewropea ta' ġbir ta' kampjuni kif definita fil-punt (d) ta' l-ewwel subparagrafu ta' l-Artikolu 4(2). It-termini ta' l-allokazzjoni għandhom jiġu determinati skond il-proċedura stipulata fl-Artikolu 18.
                  
               
                     3.
                  
                  
                     Il-varjabbli tan-numru ta' persuni impjegati għandu jiġi trasmess fi żmien xahrejn wara t-tmiem tal-perijodu ta' referenza. L-iskadenza tista' tkun sa 15-il jum itwal għal dawk l-Istati Membri li l-valur tal-bejgħ tagħhom fid-Diviżjoni 52 f'sena bażi partikolari jirrappreżenta inqas minn 3 % tat-total tal-Komunità Ewropea.”.
                  
               Studji pilota
         Taħt l-intestatura (h) (“Studji Pilota”), il-punti 2 u 4 huma mħassra.
         Perijodu ta' transizzjoni
         Taħt l-intestatura (j) (“Perijodu ta' transizzjoni”), il-paragrafu li ġej hu miżjud:
         
            
                        “4.
                     
                     
                        Jista' jingħata perijodu ta' transizzjoni li jintemm mhux iżjed tard minn 11 ta' Awissu 2006 għat-tibdil tat-termini perentorji għat-trasmissjoni ta' data tal-varjabbli 210 skond il-proċedura stipulata fl-Artikolu 18.”.
                     
                  
         PARTI (D)
         L-anness D għar-regolament (KE) nru 1165/98 huwa b'dan emendat kif ġej:
         Lista tal-varjabbli
         It-test taħt l-intestatura (ċ) (“Lista tal-varjabbli”) huwa b'dan emendat kif ġej:
         
                     1)
                  
                  
                     fil-paragrafu 1, il-varjabbli li ġej hu miżjud:
                     
                                 “Varjabbli
                              
                              
                                 Isem
                              
                           
                                 310
                              
                              
                                 Prezzijiet ta' produzzjoni;”
                              
                           
               
                     2)
                  
                  
                     Il-paragrafi li ġejjin huma miżjuda:
                     
                                 “3.
                              
                              
                                 Il-varjabbli tal-prezz ta' produzzjoni (Nru 310) ikopri s-servizzi forniti lil klijenti li huma intrapriżi jew persuni li jirrappreżentaw intrapriżi.
                              
                           
                                 4.
                              
                              
                                 L-Istati Membri għandhom iwettqu studji istitwiti mill-Kummissjoni u stabbiliti b'konsultazzjoni ma' l-Istati Membri. L-istudji għandhom jitwettqu b'kont meħud tal-benefiċċji mill-ġbir ta' data b'relazzjoni ma' l-ispiża għall-ġbir u l-piż fuq in-negozju, sabiex:
                                 
                                             (a)
                                          
                                          
                                             tiġi stmata l-fattibbiltà tat-trasmissjoni ta' varjabbli trimestrali ta' sigħat maħduma (Nru 220) għal servizzi oħra;
                                          
                                       
                                             (b)
                                          
                                          
                                             tiġi stmata l-fattibbiltà tat-trasmissjoni ta' varjabbli trimestrali ta' pagi u salarji grossi (Nru 230) għal servizzi oħra;
                                          
                                       
                                             (ċ)
                                          
                                          
                                             tiġi definita metodoloġija xierqa għall-ġbir ta' data u l-ikkalkular ta' l-indiċi;
                                          
                                       
                                             (d)
                                          
                                          
                                             jiġi definit livell xieraq ta' dettall. Id-data għandha tiġi maqsuma skond attivitajiet ekonomiċi definiti minn Sezzjonijiet tan-NACE u skond diżaggregazzjonijiet ulterjuri, mhux lil hinn mil-livell ta' Diviżjonijiet (il-livell ta' żewġ ċifri) jew ir-raggruppamenti ta' Diviżjonijiet tan-NACE.
                                          
                                       L-Istati Membri għandhom jippreżentaw rapport lill-Kummissjoni dwar ir-riżultati ta' l-istudji mhux iżjed tard minn 11 ta' Awissu 2007.
                                 Filwaqt li taġixxi skond il-proċedura stipulata fl-Artikolu 18, il-Kummissjoni għandha tiddeċiedi sa mhux iżjed tard minn 11 ta' Awissu 2008 jekk hix ser tinvoka l-Artikolu 17(b) sabiex jiġu nklużi l-varjabbli ta' sigħat maħduma (Nru 220) u l-varjabbli ta' pagi u salarji grossi (Nru 230) b'effett mis-sena bażi 2010.”.
                              
                           
               Forma
         It-test taħt l-intestatura (d) (“Forma”) huwa b'dan emendat kif ġej:
         
                     1)
                  
                  
                     Il-paragrafi 1 u 2 jinbidlu b'li ġej:
                     
                                 “1.
                              
                              
                                 Jekk disponibbli, il-varjabbli kollha għandhom jiġu trasmessi f'forma mhux aġġustata.
                              
                           
                                 2.
                              
                              
                                 Il-varjabbli tal-valur tal-bejgħ (Nru 120) għandu wkoll jiġi trasmess f'forma aġġustata ta' ġurnata tax-xogħol. Kull fejn varjabbli oħra juru effetti ta' ġranet ta' xogħol, l-Istati Membri jistgħu wkoll jittrasmettu dawk il-varjabbli f'forma aġġustata ta' ġranet ta' xogħol. Il-lista tal-varjabbli li għandha tiġi trasmessa f'forma aġġustata ta' ġranet ta' xogħol tista' tiġi emendata skond il-proċedura stipulata fl-Artikolu 18.”;
                              
                           
               
                     2)
                  
                  
                     Il-Paragrafu 4 jinbidel b' li ġej:
                     
                                 “4.
                              
                              
                                 Il-varjabbli tal-prezz ta' produzzjoni (Nru 310) għandu jiġi trasmess bħala indiċi. Il-varjabbli l-oħra kollha għandhom jiġu trasmessi bħala indiċi jew bħala ċifri assoluti.”.
                              
                           
               Perijodu ta' referenza
         Taħt l-intestatura (e) (“Perijodu ta' referenza”), is-subparagrafi li ġejjin huma miżjuda:
         
            “L-Istati Membri għandhom iwettqu studji istitwiti mill-Kummissjoni u stabbiliti b'konsultazzjoni ma' l-Istati Membri. L-istudji għandhom jitwettqu b'kont meħud tal-benefiċċji ta' perijodu ta' referenza mnaqqas b'relazzjoni ma' l-ispiża għall-ġbir u l-piż fuq in-negozju sabiex tiġi stmata l-fattibbiltà tat-tnaqqis tal-perijodu ta' referenza għall-varjabbli tal-valur tal-bejgħ (Nru 120) minn wieħed trimestrali għal perijodu ta' referenza ta' xahar.
            L-Istati Membri għandhom jippreżentaw rapport dwar ir-riżultati ta' l-istudji lill-Kummissjoni mhux iżjed tard minn 11 ta' Awissu 2007.
            Filwaqt li taġixxi skond il-proċedura stipulata fl-Artikolu 18, il-Kummissjoni għandha tiddeċiedi sa mhux iżjed tard minn 11 ta' Awissu 2008 jekk hix ser tinvoka l-Artikolu 17(b) in konnessjoni ma' reviżjoni tal-kumpilazzjoni tal-varjabbli tal-valur tal-bejgħ.”.
         
         Livell ta' dettall
         It-test taħt l-intestatura (f) (“Livell ta' dettall”), huwa b'dan emendat kif ġej:
         
                     1)
                  
                  
                     Il-paragrafi 3 u 4 jinbidlu b'li ġej:
                     
                                 “3.
                              
                              
                                 Għad-Diviżjonijiet 50, 51, 64 u 74 tan-NACE, il-varjabbli tal-valur tal-bejgħ jista' jiġi trasmess fil-livell ta' żewġ ċifri biss minn dawk l-Istati Membri li l-valur tal-bejgħ tagħhom f'dawk id-diviżjonijiet tan-NACE f'sena bażi partikolari jirrappreżenta inqas minn 4 % tat-total tal-Komunità Ewropea.
                              
                           
                                 4.
                              
                              
                                 Għas-Sezzjoni I tan-NACE, il-varjabbli tan-numru ta' persuni impjegati (Nru 210) jista' jiġi trasmess fil-livell tas-Sezzjoni biss minn dawk l-Istati Membri li l-valur miżjud totali tagħhom fis-Sezzjoni I f'sena bażi partikolari jirrappreżenta inqas minn 4 % tat-total tal-Komunità Ewropea.”.
                              
                           
               
                     2)
                  
                  
                     Il-paragrafi li ġejjin huma miżjuda:
                     
                                 “5.
                              
                              
                                 Il-varjabbli tal-prezz ta' produzzjoni (Nru 310) għandu jiġi trasmess skond l-attivitajiet u r-raggruppamenti li ġejjin tan-NACE:
                                 
                                              
                                          
                                          
                                             60.24, 63.11, 63.12, 64.11, 64.12 f'4 ċifri;
                                          
                                       
                                              
                                          
                                          
                                             61.1, 62.1, 64.2 fi 3 ċifri;
                                          
                                       
                                              
                                          
                                          
                                             72.1 sa 72.6 fi 3 ċifri;
                                          
                                       
                                              
                                          
                                          
                                             is-somma ta' 74.11 sa 74.14;
                                          
                                       
                                              
                                          
                                          
                                             is-somma ta' 74.2 sa 74.3;
                                          
                                       
                                              
                                          
                                          
                                             74.4 sa 74.7 fi 3 ċifri;
                                          
                                       In-NACE 74.4 jista' jiġi indikat b'mod approssimativ minn indikazzjonijiet pubbliċitarji.
                                 In-NACE 74.5 ikopri l-prezz totali ta' ħaddiema reklutati u persunal ipprovdut.
                              
                           
                                 6.
                              
                              
                                 Il-lista ta' attivitajiet u raggruppamenti tista' tiġi emendata sa mhux iżjed tard minn 11 ta' Awissu 2008 skond il-proċedura stipulata fl-Artikolu 18.
                              
                           
                                 7.
                              
                              
                                 Għad-Diviżjoni 72, il-varjabbli tal-prezz ta' produzzjoni (Nru 310) jista' jiġi trasmess fil-livell ta' żewġ ċifri biss minn dawk l-Istati Membri li l-valur tal-bejgħ tagħhom f'dawk id-diviżjonijiet tan-NACE f'sena bażi partikolari jirrappreżenta inqas minn 4 % tat-total tal-Komunità Ewropea.”.
                              
                           
               Skadenzi għat-trasmissjoni ta' data
         It-test taħt l-intestatura (g) (“Termini perentorji għat-trasmissjoni ta' data”) jinbidel b'li ġej:
         
            “Il-varjabbli għandhom, wara li jintemm il-perijodu ta' referenza, jiġu trasmessi sa' l-iskadenzi li ġejjin:
            
                        Varjabbli
                     
                     
                        Skadenzi
                     
                  
                        120
                     
                     
                        Xahrejn
                     
                  
                        210
                     
                     
                        Xahrejn
                     
                  
                        310
                     
                     
                        3 xhur”
                     
                  
         L-ewwel perijodu ta' referenza
         Taħt l-intestatura (i) (“L-ewwel perijodu ta' referenza”), it-test li ġej hu miżjud:
         
            “L-ewwel perijodu ta' referenza għat-trasmissjoni tal-varjabbli tal-prezz ta' produzzjoni Nru 310 m'għandux ikun iżjed tard mill-ewwel trimestru ta' l-2006. Tista' tingħata deroga ta' sena ulterjuri għall-ewwel perijodu ta' referenza skond il-proċedura stipulata fl-Artikolu 18, bil-kundizzjoni li tiġi applikata sena bażi li ma tkunx iżjed tard mill-2006.”.
         
         Perijodu ta' transizzjoni
         Taħt l-intestatura (j) (“Perijodu ta' transizzjoni”), il-paragrafi li ġejjin huma miżjuda:
         
            “Jista' jingħata perijodu ta' transizzjoni li jintemm sa mhux iżjed tard minn 11 ta' Awissu 2008 għall-varjabbli Nru 310 skond il-proċedura stipulata fl-Artikolu 18. Perijodu ta' transizzjoni ulterjuri ta' sena jista' jiġi konċess għall-implimentazzjoni tal-varjabbli Nru 310 għad-Diviżjonijiet tan-NACE 63 u 74 skond il-proċedura stipulata fl-Artikolu 18. Barra minn dawk il-perijodi ta' transizzjoni, jista' jingħata perijodu ta' transizzjoni ulterjuri ta' sena, skond il-proċedura stipulata fl-Artikolu 18, lil dawk l-Istati Membri li l-valur tal-bejgħ tagħhom fl-attivitajiet tan-NACE msemmija taħt l-intestatura (a) ‘Kamp ta' applikazzjoni’ f'sena bażi partikolari jirrappreżenta inqas minn 1 % tat-total tal-Komunità Ewropea.
            Jista' jingħata perijodu ta' transizzjoni li jintemm mhux iżjed tard minn 11 ta' Awissu 2006 għat-tibdil tat-termini perentorji għat-trasmissjoni ta' data għall-varjabbli 120 u 210 skond il-proċedura stipulata fl-Artikolu 18.”.